
АКТИ ОПШТИНСКОГ ВЕЋА ОПШТИНЕ АЛИБУНАР
203.

На основу члана 70. Закона о енергетској ефикасности и рационалној употреби енергије (''Сл.гласник РС'', бр. 40/2021), члана 55. Статута општине Алибунар (''Сл.лист општине Алибунар'', бр. 22/2019–пречишћен текст), члана 12. Правилника о суфинансирању мера енергетске санације породичних кућа и станова у оквиру Пројекта ''Чиста енергија и енегетска ефикасност за грађане у Србији'' (''Сл.гласник РС'', бр. 15/2023), и члана 4. Пословника Општинског већа општине Алибунар (''Сл.лист општине Алибунар'', бр. 33/2020), Општинско веће општине Алибунар на својој 58. седници одржаној дана 25. октобра 2023. године доноси

ОДЛУКУ

о расписивању Јавног позива за учешће 

директних корисника (привредних субјеката) 

у спровођењу мера енергетске санације  породичних кућа и станова 

на територији општине Алибунар
Члан 1.

Расписује се Јавни позив за учешће директних корисника (привредних субјеката) у спровођењу мера енергетске санације породичних кућа и станова на територији општине Алибунар (у даљем тексту: Јавни позив).
Члан 2.

Јавни позив је отворен до окончања Пројекта ''Чиста енергија и енегетска ефикасност за грађане у Србији'', односно до 2027. године.
Члан 3.

Јавни позив из члана 1. ове Одлуке спроводи Комисија за реализацију мера енергетске санације општине Алибунар, као посебно радно тело Општинског већа општине Алибунар.

Члан 4.

Јавним позивом из члана 1. ове Одлуке ближе се уређују услови за учешће на Јавном позиву, услови пријаве на јавни конкурс, начин утврђивања испуњености услова за доделу средстава, обавезна документација, поступак одобравања средстава, начин реализације додељених средстава и друго.

Члан 5.

Одлука ступа на снагу даном доношења и биће објављена у ''Службеном листу општине Алибунар'', на огласној табли Општинске управе општине Алибунар и на званичној интернет страни Општине Алибунар www.alibunar.org.rs/energetskasanacijakucaistanova.

Република Србија – АП Војводина

ОПШТИНА АЛИБУНАР

ОПШТИНСКО ВЕЋЕ

Број: 351-193/2023-04

Алибунар, 25. октобра 2023. године

ПРЕДСЕДНИЦА

ОПШТИНСКОГ ВЕЋА

Зорана Братић, дипл.правник, с.р.
204.
На основу Одлуке о расписивању Јавног позива за учешће привредних субјеката у спровођењу мера енергетске санације породичних кућа и станова на територији општине Алибунар, број 351-193/2023-04 од 25. октобра 2023. године (у даљем тексту: Одлука) и Правилника о суфинансирању мера енергетске санације породичних кућа и станова у оквиру пројекта ''Чиста енергија и енергетска ефикасност за грађане у Србији'' (''Службени лист општине Алибунар'', бр. 15/2023) – у даљем тексту: Правилник, Општинско веће општине Алибунар на својој 58. седници одржаној дана 25. октобра 2023. године расписује
ЈАВНИ ПОЗИВ

за учешће директних корисника (привредних субјеката) 

у спровођењу мера енергетске санације  породичних кућа и станова 

на територији општине Алибунар
У складу са чланом 12. Правилника расписује се Јавни позив за учешће директних корисника (привредних субјеката) у спровођењу мера енергетске санације  породичних кућа и станова на територији општине Алибунар (у даљем тексту: Јавни позив). Мере енергетске санације спроводе се кроз сарадњу са привредним субјектима који се баве производњом, услугама и радовима на енергетској санацији стамбених објеката, а крајњи корисници бесповратних средстава су домаћинства на територији општине Алибунар. Домаћинства која испуњавају услове за доделу средстава на основу Јавног позива за суфинансирање мера енергетске санације породичних кућа и станова на територији општине Алибунар за 2023. годину могу набавити добра или услуге искључиво од привредних субјеката изабраних путем овог јавног позива.

Циљ спровођења мера енергетске санације породичних кућа и станова је унапређење енергетске ефикасности у стамбеном сектору и повећано коришћење обновљивих извора енергије у домаћинствима на територији општине Алибунар.

I  ПРЕДМЕТ И КРИТЕРИЈУМИ ЕНЕРГЕТСКЕ ЕФИКАСНОСТИ

Предмет Јавног позива је спровођење следећих мера енергетске ефикасности:
1) Замена спољних прозора и врата и других транспарентних елемената термичког омотача

Ова мера обухвата и пратећу опрему за прозоре/врата, као што су окапнице, прозорске даске, ролетне, капци и др, као и пратеће грађевинске радове на демонтажи и правилној монтажи прозора/врата, као што је демонтажа старих прозора/врата и одвоз на депонију, правилна монтажа прозора, обрада око прозора/врата гипс-картон плочама, глетовање, обрада ивица и кречење око прозора/врата са унутрашње стране зида.

Спољна столарија треба да буде са следећим минималним техничким карактеристикама (U-коефицијент пролаза топлоте): 

- U≤ 1.3 W/m2К за остакљење прозора и балконских врата; 

- U≤ 1.3 W/m2К за профиле прозора и балконских врата;

- U≤ 1.6 W/m2К за врата ка негрејаним просторима.

2) Постављања термичке изолације спољних зидова, подова на тлу и осталих делова термичког омотача према негрејаном простору.

Овом мером је неопходно испунити следеће критеријуме енергетске ефикасности: 

· Минимална дебљина термичке изолације на спољним зидовима мора износити 10 cm, осим уколико не постоји техничка могућност да се постави та дебљина изолације. 

3) Постављања термичке изолације испод кровног покривача или таванице
У оквиру ове мере могуће је извршити и уградњу и набавку материјала за топлотну изолацију крова или таванице изнад грејаног простора. Ова мера може обухватити, у случају да је оштећен кровни покривач и хидроизолациони кровни систем, и грађевинске радове на замени хидроизолације и других слојева кровног покривача, као и лимарске радове, али не и радове на замени конструктивних елемената крова.

Овом мером је неопходно испунити следеће критеријуме енергетске ефикасности: 

· Минимална дебљина топлотне изолације крова или таванице изнад грејаног простора мора износити 20 cm, осим ако не постоји техничка могућност да се постави та дебљина изолације.

4) Замена постојећег грејача простора на чврсто гориво (котао или пећ) ефикаснијим котлом на гас

У оквиру ове мере могуће је извршити набавку и инсталацију котлова на природни гас, грејача простора, или замена постојећег грејача простора (котао или пећ) ефикаснијим за породичне куће.
Овом мером је неопходно испунити следеће критеријуме енергетске ефикасности: 

· Минимални степен корисности котла (грејача простора) који користи природни гас мора бити 90%. Котао мора бити опремљен прописима предвиђеним функцијама сигурности и функцијом аутоматске регулације, као што је регулација температуре у разводном воду и сл.
5) Замена постојећег грејача простора на чврсто гориво (котао или пећ) ефикаснијим котлом на биомасу

У оквиру ове мере могуће је извршити набавку и монтажу котла на биомасу (дрвни пелет, брикет, сечка). 

Овом мером је неопходно испунити следеће критеријуме енергетске ефикасности:

· Минимални степен корисности котла на биомасу (грејач простора) (дрвни пелет, брикет, сечка) мора бити 85%. Котао мора бити опремљен прописима предвиђеним функцијама сигурности и функцијом аутоматске регулације, као што је регулација температуре у разводном воду и сл. 

6) Уградња топлотних пумпи

У оквиру ове мере могуће је извршити набавку и уградњу топлотне пумпе: топлотне пумпе ваздух-ваздух; топлотне пумпе ваздух-вода или топлотне пумпе земља-вода (са хоризонталним колекторима или са геосондама). 

Овом мером је неопходно испунити следеће критеријуме енергетске ефикасности:

· минимални SCOP (сезонски коефицијент грејања) према извору топлотне енергије треба да износи: 

· ваздух, више од 3,4; 

· земља, више од 4,0;

· вода, више од 4,5.

7) Замена постојеће или уградња нове цевне мреже, грејних тела и пратећег прибора

Ова мера се састоји од:

· уградње електронски регулисаних циркулаторних пумпи, 

· замене и изолације цевне мреже, 

· замене радијатора укључујући термостатске вентиле, 

· опремање система грејања регулацијом и контролним уређајима (балансних вентила, разделника, регулатора протока) и, 

· уређаја за мерење топлоте, као што су калориметри. 

Напомена: Ова мера се може применити само заједно са мером замене постојећег грејача простора (котла или пећи) ефикаснијим, из става 1, тачка 4) или 5) или 6) овог одељка.


8) Уградња соларних колектора у инсталацију за централну припрему потрошне топле воде.

9) Уградња соларних панела и пратеће инсталације за производњу електричне енергије за сопствене потребе, уградње двосмерног мерног уређаја за мерење предате и примљене електричне енергије и израде неопходне техничке документације и извештаја извођача радова на уградњи соларних панела и пратеће инсталације за производњу електричне енергије који су у складу са законом неопходни приликом прикључења на дистрибутивни систем.

10) Израда техничке документације у складу са Прилогом 3.

За сваку од мера енергетске санације ограничена су максимална укупна средства подстицаја, а крајњи корисник је дужан да обезбеди разлику до пуног износа укупне вредности појединачног пројекта. Износ максималних укупних средстава по појединачним мерама биће одређен у јавном позиву за крајње кориснике (домаћинства).

Крајњи корисници ће имати право да се пријаве за: ''Једну меру'', или за ''Пакет'', који обухвата више мера енергетске санације.

Област енергетске ефикасности у зградарству регулисана је Законом о планирању и изградњи и пратећим правилницима.

II  ПРАВО УЧЕШЋА НА ЈАВНОМ ПОЗИВУ

Право учешћа на Јавном позиву имају привредни субјекти који врше испоруку и уградњу материјала, опреме и уређаја за енергетску санацију путем мера енергетске ефикасности из поглавља I и који испуњавају следеће услове:

· законском заступнику није изречена ни трајна, ни привремена правоснажна мера забране обављања делатности у последње две године;
· власници/оснивачи и законски заступници нису правноснажно осуђивани за кривична дела против привреде, кривична дела против животне средине, кривично дело примања или давања мита, кривична дела против права по основу рада, кривичних дела као чланови организоване криминалне групе, кривично дело преваре и друга кривична дела која се гоне по службеној дужности, као и да се против њих не води истрага нити кривични поступак;
· привредни субјект је уписан у регистар Агенције за привредне регистре, најмање  2 године од дана подношења пријаве;

· привредни субјект није у стечају, неспособан за плаћање и да над њим није покренут поступaк ликвидације;

· привредни субјект поседује атесте за материјале и производе које продају и уграђују;

· привредни субјект испуњава и друге законом предвиђене услове у погледу права и обавеза запослених које су дефинисане одредбама које третирају безбедност и здравље на раду;

· привредни субјект има запосленог или на други начин ангажованог инжењера електротехнике који поседује лиценцу у складу са законом којим се уређује изградња објеката, а који ће бити задужен за израду извештаја за уграђену инсталацију соларних панела за производњу електричне енергије (овај услов се односи само на привредне субјекте који се пријављују за меру из Одељка I. став 1. тачка 9);
· привредни субјект даје гаранцију на инвертер од минимално пет година и на соларне колекторе од минимално десет година (овај услов се односи само на привредне субјекте који се пријављују за меру из Одељка I. став 1. тачка 9);

· понуђени рок важења понуде грађанима износи минимум 60 дана;

· привредни субјект је упознат са условима које је неопходно да испуњава током реализације активности, а који су јавно доступни на интернет страници Министарства рударства и енергетике  (www.mre.gov.rs), и то:

· ''Правилник о раду на пројекту'';
· ''Оквир за управљање заштитом животне средине и социјалним утицајима пројекта (ESMF)'';

· ''Контролна листа плана за управљање животном средином и социјалним питањима (ESMP)''.   
III  ОБАВЕЗНА ДОКУМЕНТАЦИЈА УЗ ПРИЈАВУ

Пријава коју на јавни позив подноси привредни субјект (у даљем тексту: Пријава) садржи: Пријавни образац, Изјаву и Атесте/Извештаје о испитивању опреме и производа, која мора да испуни минималне критеријуме енергетске ефикасности.

За предузетнике Пријаву потписује лице које је регистровано за обављање делатности као предузетник. 

Ако је привредни субјект, тј. подносилац пријаве страно правно лице, Изјаву потписује законски заступник, односно уколико има више законских заступника потребно је да сви потпишу Изјаву. 

О свим изменама података поднетим у пријави до којих дође током трајања овог јавног позива, привредни субјекат је дужан да у року од 5 дана обавести Комисију за реализацију мера енергетске санације (у даљем тексту: Комисија).

IV  ПРЕУЗИМАЊЕ ДОКУМЕНТАЦИЈЕ ЗА ЈАВНИ ПОЗИВ

Документација за Јавни позив може се преузети на интернет страници www.alibunar.org.rs/energetskasanacijakucaistanova, или лично у просторијама Oпштинске управе општине Алибунар и садржи:

· Јавни позив,

· Прилог 1: Пријава,

· Прилог 2: Изјава,

· Прилог 3: Информација о потребној техничкој документацији,
· Прилог 4: Контролна листа плана за управљање животном средином и социјалним питањима.
V  МЕСТО И РОК ПОДНОШЕЊА ПРИЈАВА

Јавни позив ће трајати до утрошка финансијских средстава за реализацију пројекта ''Чиста енергија и енергетска ефикасност за грађане у Србији'', а најдуже до 30.11.2027. године.

Документација се доставља  у затвореној коверти са назнаком: ''Пријава за јавни позив за учешће директних корисника (привредних субјеката) у спровођењу мера енергетске санације породичних кућа и станова – НЕ ОТВАРАТИ''. На полеђини коверте навести контакт податке подносиоца пријаве. 
Пријаве се достављају непосредно или препорученом поштом на адресу: Општина Алибунар – Комисија за реализацију мера енергетске санације, Трг слободе бр. 4, 26310 Алибунар.

За све додатне информације и обавештења у вези Јавног конкурса можете се обратити на електронску адресу: cistaenergija@alibunar.org.rs.

Сва питања и одговори биће објављени на интернет страници линк: www.alibunar.org.rs/energetskasanacijakucaistanova.

VI  УТВРЂИВАЊЕ ИСПУЊЕНОСТИ УСЛОВА ЗА ДОДЕЛУ СРЕДСТАВА

Комисија утврђује испуњеност услова за избор привредног субјекта за спровођење мера енергетске санације на основу прегледа поднете документације из поглавља III.

У току поступка утврђивања испуњености услова Комисија може да од Подносиоца пријаве, према потреби, затражи додатну документацију и информације у циљу провере испуњености неопходних услова за које се привредни субјекат изјаснио поднетим изјавом.

VII  УТВРЂИВАЊЕ ЛИСТЕ  ПРИВРЕДНИХ СУБЈЕКАТА
Комисија решењем утврђује испуњеност услова и обавештава подносиоца Пријаве.

На решење из става 1. овог поглавља којим је утврђено да нису испуњени услови за избор привредног субјекта за спровођење мера енергетске санације, подносилац Пријаве има право приговора Комисији у року од осам дана од дана доношења решења.
Комисија је дужна да одлучи по приговорима из става 2. овог поглавља у року од 15 дана од дана пријема приговора.
У случају одбијања приговора из става 2. овог члана, или уколико се не достави одговор Комисије у року од 15 дана, директни корисник има право да поднесе приговор Општинском већу општине Алибунар у року од 8 дана од дана пријема одлуке по приговору из става 2. овог члана и да о приговору обавести Јединицу за имплементацију пројекта ''Чиста енергија и енергетска ефикасност за грађане у Србији'' (у даљем тексту: ЈИП).

Општинско веће општине Алибунар је дужно да одлучи по приговорима из става 4. овог члана у року од 15 дана од дана пријема приговора. 

Одлука Општинског већа је коначна.

Комисија формира  прву листу привредних субјеката који су на основу решења из тачке 1. испунили услове из Јавног позива и објављује је без одлагања (или у року од једног дана)  на интернет страници општине Алибунар: www.alibunar.org.rs. 
Измена и допуна листе из става 7. овог поглавља се врши по потреби, а најдуже на сваких 15 дана.

Листа из става 7. овог поглавља ће важити до завршетка пројекта ''Чиста енергија и енергетска ефикасност за грађане у Србији'', о чему ће Комисија благовремено обавестити привредне субјекте.

Домаћинства која остваре право на суфинансирање могу набавити добра и услуге искључиво од привредних субјеката наведених у листи из става 7. овог поглавља.

У складу са чланом 17. Правилника, Комисија задржава право да привредног субјекта који није реализовао уговор са крајњим корисником у свему у складу са понудом искључи са листе из става 9. овог члана, и то до краја реализације пројекта ''Чиста енергија и енергетска ефикасност за грађане у Србији''.   

VIII  ПОСТУПАК РЕАЛИЗАЦИЈЕ 

Комисија ће обезбедити активну комуникацију са ЈИП и одговарати на захтеве у смислу обезбеђивања примене стандарда Међународне банке за обнову и развој у испуњавању обавеза јединице локалне самоуправе (градске општине) дефинисаних у следећим документима:

1. ''Правилник о раду на пројекту'';

2. ''План ангажовања заинтересованих страна'';

3. ''План преузимања обавеза из области животне средине и социјалних питања (ESCP)'';

4. ''Оквир за управљање заштитом животне средине и социјалним утицајима пројекта (ESMF)'' и

5. ''Контролна листа плана за управљање животном средином и социјалним питањима (ESMP)''.

Сва документа су доступна на интернет страници Министарства: (https://www.mre.gov.rs).

ЈИП ће обезбедити стручну и техничку подршку током реализације пројектних активности.

Након објаве прве листе из става 7. поглавља VII Јавног позива, Општина Алибунар ће започети поступак одабира крајњих корисника (домаћинстава) путем јавног позива. 

Након утврђивања услова за доделу средстава субвенције за појединачни пројекат крајњег корисника потписује се тројни уговори између ЈЛС, привредног субјекта и крајњег корисника о реализацији мера енергетске санације.

ЈЛС ће вршити пренос средстава искључиво директним корисницима, не крајњим корисницима, након што појединачни крајњи корисник изврши уплату целокупне своје обавезе и након завршетка радова. 

Република Србија – АП Војводина

ОПШТИНА АЛИБУНАР

ОПШТИНСКО ВЕЋЕ

Број: 351-194/2023-04

Алибунар, 25. октобра 2023. године

ПРЕДСЕДНИЦА

ОПШТИНСКОГ ВЕЋА

Зорана Братић, дипл.правник, с.р.

Прилог 1

П Р И Ј А В А

 1. ОСНОВНИ ПОДАЦИ О ПРИВРЕДНОМ СУБЈЕКТУ
	1.
	Пун назив привредног субјекта 
	

	2.
	Матични број 
	

	3.
	Порески идентификациони број 
	

	4.
	Седиште 
	Место
	

	
	
	Поштански број
	

	5.
	Адреса за слање поште

(навести и поштански број)
	

	6.
	Број телефона
	

	7.
	Факс
	

	8.
	Електронска пошта
	

	9.
	Интернет адреса (уколико постоји)
	


  2. ПОДАЦИ О ЗАКОНСКОМ ЗАСТУПНИКУ

	1.
	Име и презиме 
	

	2.
	Телефон
	

	3.
	Мобилни телефон
	

	4.
	Електронска пошта
	


3. ВРСТЕ МЕРА 
(Испред појединачне мере уписати Х. Могуће је конкурисати за више мера)

	1
	Заменa спољних прозора и врата и других транспарентних елемената термичког омотача. Ова мера обухвата и пратећу oпрему за прозоре/врата, као што су окапнице, прозорске даске, ролетне, капци и др, као и пратеће грађевинске радове на демонтажи и правилној монтажи прозора/врата, као што је демонтажа старих прозора/врата и одвоз на депонију, правилна монтажа прозора, обрада око прозорa/врата гипс-картон плочама, глетовање, обрада ивица и кречење око прозора/врата са унутрашње стране зида.
	

	1а
	Израда техничке документације у складу са Прилогом 3 за меру под р. бр. 1
	

	2
	Постављања термичке изолације спољних зидова, подова на тлу и осталих делова термичког омотача према негрејаном простору.
	

	2а
	Израда техничке документације у складу са Прилогом 3 за меру под р. бр. 2
	

	3
	Постављање  термичке изолације испод кровног покривача или таванице
	

	3а
	Израда техничке документације у складу са Прилогом 3 за меру под р. бр. 3
	

	4
	Замена постојећег грејача простора на чврсто гориво (котао или пећ) ефикаснијим (котао на_гас).
	

	4а
	Израда техничке документације у складу са Прилогом 3 за меру под р. бр. 4
	

	5
	Замена постојећег грејача простора на чврсто гориво (котао или пећ) ефикаснијим (котао на биомасу).
	

	5а
	Израда техничке документације у складу са Прилогом 3 за меру под р. бр. 5
	

	6
	Уградња топлотних пумпи.
	

	6а
	Израда техничке документације у складу са Прилогом 3 за меру под р. бр. 6
	

	7
	Замена постојеће или уградња нове цевне мреже, грејних тела и пратећег прибора.
	

	7а
	Израда техничке документације у складу са Прилогом 3 за меру под р. бр. 7
	

	8
	Уградња соларних колектора у инсталацију за централну припрему потрошне топле воде.
	

	8а
	Израда техничке документације у складу са Прилогом 3 за меру под р. бр. 8
	

	9
	Уградња соларних панела и пратеће инсталације за производњу електричне енергије за сопствене потребе 
	


4. ЦЕНОВНИ ПРЕГЛЕД ПРОИЗВОДА И УСЛУГА

	Назив производа и услуга у оквиру мере/мера пријављених у тачки 3.
	Цена производа и услуга

	
	

	
	


ПРИЛОГ 2

И З Ј А В А 

Ја, _____________________________________________, број ЛК __________________

                                       (име и презиме)                                                       (број личне карте)

законски заступник привредног субјекта__________________________________________,

                                                                                           (назив привредног субјекта)

матични број: _____________, изјављујем да прихватам све услове наведене у Јавном позиву за учешће директних корисника (привредних субјеката) у спровођењу мера енергетске санације  породичних кућа и станова на територији општине Алибунар. 

Такође изјављујем, под пуном материјалном и кривичном одговорношћу, да:

· су сви дати наводи у пријави и пратећој документацији истинити, потпуни и одговарају стварном стању;

· привредном субјекту чији сам законски заступник није изречена ни трајна, ни привремена правоснажна мера забране обављања делатности у последње две године;

· власници/оснивачи и законски заступници нису правноснажно осуђивани за кривична дела против привреде, кривична дела против животне средине, кривично дело примања или давања мита, кривична дела против права по основу рада, кривичних дела као чланови организоване криминалне групе, кривично дело преваре и друга кривична дела која се гоне по службеној дужности, као и да се против њих не води истрага нити кривични поступак;
· је привредни субјект чији сам законски заступник уписан у регистар Агенције за привредне регистре, најмање  2 године од дана подношења пријаве;
· привредни субјект чији сам законски заступник није у стечају, неспособан за плаћање и да над њим није покренут поступaк ликвидације;
· привредни субјект чији сам законски заступник поседује атесте за материјале и производе које продају и уграђују;
· привредни субјект чији сам законски заступник испуњава и друге законом предвиђене услове у погледу права и обавеза запослених које су дефинисане одредбама које третирају безбедност и здравље на раду;
· привредни субјект чији сам законски заступник има запосленог или на други начин ангажованог инжењера електротехнике који поседује лиценцу у складу са законом којим се уређује изградња објеката, а који ће бити задужен за израду извештаја за уграђену инсталацију соларних панела за производњу електричне енергије (овај навод се односи само на привредне субјекте који се пријављују за меру из Одељка I. став 1. тачка 9);

· привредни субјект чији сам законски заступник даје гаранцију на инвертер од минимално пет година и на соларне колекторе од минимално десет година (овај навод се односи само на привредне субјекте који се пријављују за меру из Одељка I. став 1. тачка 9);
· ће понуђени рок важења понуде грађанима изности минимум 60 дана;
· је привредни субјект чији сам законски заступник упознат са условима које је неопходно да испуњава током реализације активности, а који су јавно доступни на интернет страници Министарства рударства и енергетике  (www.mre.gov.rs), и то:
· „Правилник о раду на пројекту“;

· „Оквир за управљање заштитом животне средине и социјалним утицајима пројекта (ESMF)“ и

· „Контролна листа плана за управљање животном средином и социјалним питањима (ESMP)“.

Датум
____________




Потпис законског заступника
Прилог 3 

Информација о потребној техничкој документацији за примену мера побољшања енергетске ефикасности и законској регулативи по којој се изводе мере енергетске санације (попуњава ЈЛС – Комисија за реализацију мера енергетске санације уз помоћ органа надлежног за грађевинске послове)

За потребе ефикасне реализације Програма енергетске санације потребно је да привредни субјект у понуду грађанима урачуна израду техничке документације за реализацију следећих мера енергетске ефикасности 

1) замена спољних прозора и врата и других транспарентних елемената термичког омотача

Ова мера се реализује на основу чл. 144. Закона о планирању и изградњи (у даљем тексту: ЗПИ), радови за које није потребно прибављати акт надлежног органа – текуће одржавање, и није потребна израда техничке документације.

2) постављања термичке изолације спољних зидова, подова на тлу и осталих делова термичког омотача према негрејаном простору.

Ова мера се реализује на основу одобрења за извођење радова по чл. 145. ЗПИ – инвестиционо одржавање и енергетска санација, а радови се изводе према документацији која садржи: технички опис, попис радова и елаборат енергетске ефикасности.

3) постављања термичке изолације испод кровног покривача или таванице
Ова мера се реализује на основу чл. 144. ЗПИ, радови за које није потребно прибављати акт надлежног органа – текуће одржавање, и није потребна израда техничке документације.
4) замене постојећег грејача простора на чврсто гориво (котао или пећ) ефикаснијим котлом на_гас,

Ова мера се реализује на основу чл. 144. ЗПИ, радови за које није потребно прибављати акт надлежног органа – текуће одржавање, и није потребна израда техничке документације.
5) замене постојећег грејача простора на чврсто гориво (котао или пећ) ефикаснијим котлом на биомасу

Ова мера се реализује на основу чл. 144. ЗПИ, радови за које није потребно прибављати акт надлежног органа – текуће одржавање, и није потребна израда техничке документације.
6) уградња топлотних пумпи.

Ова мера се реализује на основу одобрења за извођење радова по чл. 145. ЗПИ – инвестиционо одржавање, а радови се изводе према документацији која садржи технички опис и попис радова.

7) замене постојеће или уградња нове цевне мреже, грејних тела и пратећег прибора.

Ова мера се реализује на основу чл. 144. ЗПИ, радови за које није потребно прибављати акт надлежног органа – текуће одржавање, и није потребна израда техничке документације.

8) уградња соларних колектора у инсталацију за централну припрему потрошне топле воде.

Ова мера се реализује на основу чл. 144. ЗПИ, радови за које није потребно прибављати акт надлежног органа – текуће одржавање, и није потребна израда техничке документације.

205.
На основу чланова 20. и 46. Закона о локалној самоуправи (''Службени гласник РС'', бр. 129/2007, 83/2014-др.закон, 101/2016-др.закон, 47/2018 и 111/2021-др.закон), члана 58. Статута општине Алибунар – пречишћен текст (''Службени лист општине Алибунар'', бр. 22/2019), члана 11. Одлуке о условима и начину финансирања потреба у области организације, развоја и унапређења спорта у општини Алибунар (''Службени лист општине Алибунар'', бр. 3/2015) и члана 30. Правилника о одобравању и финансирању програма односно пројеката којима се задовољавају потребе и интереси грађана у општини Алибунар у области спорта (''Службени лист општине Алибунар'', бр. 3/2017), а на основу извештаја Стручне комисије за оцену програма односно пројеката којима се задовољавају потребе и интереси грађана у општини Алибунар у области спорта, Општинско веће општине Алибунар на својој 58. седници одржаној дана 25. октобра 2023. године доноси следеће

Р Е Ш Е Њ Е

О ИЗМЕНАМА И ДОПУНАМА РЕШЕЊА

О ОДОБРАВАЊУ СРЕДСТАВА ИЗ БУЏЕТА ОПШТИНЕ АЛИБУНАР 

ЗА ФИНАНСИРАЊЕ ПРОГРАМА У ОБЛАСТИ СПОРТА У 2023. ГОДИНИ

1. У Решењу о одобравању средстава из буџета општине Алибунар за финансирање програма у области спорта у 2023. години (''Службени лист општине Алибунар'', бр. 1/2023) – у даљем тексту: Решење, у оквиру тачке 1., у табели под р.бр.4 за подносиоца предлога пројекта: Стонотениски клуб ''Рапид'' Николинци, за реализацују пројекта под називом: Програм рада клуба за 2023.г.  због преласка клуба у виши ранг такмичења, уместо раније предвиђеног одобреног износа од 1.000.000,00 динара, утврђује се нови одобрени износ од 1.200.000.00 динара.

2. У оквиру тачке 1. Решења, у табели под р.бр. 25, за подносиоца предлога пројекта: Спортски савез општине Алибунар, за реализацију пројекта под називом: Програм рада савеза за 2023.г., због ванредних трошкова у реализацији пројекта који се нису могли раније предвидети, уместо раније предвиђеног износа од 6.660.000,00 динара, утврђује се нови одобрени износ од 6.960.000,00 динара. 

3. Средства за ову намену предвиђена су Одлуком о буџету општине Алибунар за 2023. годину (''Службени лист општине Алибунар'', бр. 34/2022 и 17/2023).

4. У свему осталом Решење остаје непромењено.

5. Решење објавити у ''Службеном листу општине Алибунар''.

Република Србија – АП Војводина

ОПШТИНА АЛИБУНАР

ОПШТИНСКО ВЕЋЕ

Број: 400-52/2023-04

Алибунар, 25. октобра 2023. године

ПРЕДСЕДНИЦА 

ОПШТИНСКОГ ВЕЋА

Зорана Братић, дипл.правник, с.р.
206.

На основу члана 69. Закона о буџетском систему (''Службени гласник РС'', бр. 54/2009, 73/2010, 101/2010, 101/2011, 93/2012, 62/2013-исправка, 108/2013, 142/2014, 68/2015, 103/2015, 99/2016, 113/2017, 95/2018, 31/2019, 72/2019, 149/2020, 118/2021 и 138/2022), члана 58. Статута општине Алибунар (''Службени лист општине Алибунар'', бр.22/2019 - пречишћен текст) и члана 15. Одлуке о буџету општине Алибунар за 2023. годину (''Службени лист општине Алибунар'', бр. 34/2022 и 17/2023), Општинско веће општине Алибунар, на предлог председника општине Алибунар, а по прибављеном мишљењу Одељења за финансије Општинске управе општине Алибунар, на 58. седници одржаној дана 25. октобра 2023. године доноси

Р Е Ш Е Њ Е

О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ

(ПОВЕЋАЊЕ АПРОПРИЈАЦИЈЕ)

Члан 1.

Из средстава текуће буџетске резерве Буџета општине Алибунар, утврђених Одлуком о буџету општине Алибунар за 2023. годину (''Службени лист општине Алибунар'', бр. 34/2022 и 17/2023), Раздео 4 – Општинска управа, програмска активност 0602-0009, функција 112, позиција 46, економска класификација 499 – текућа резерва, одобравају се средства у износу од 200.000,00 (двестохиљада и 00/100) динара за финансирање плата, додатака и накнада за запослене. 

Члан 2.

Средства из члана 1. овог Решења у износу од 200.000,00 динара, распоређују се у оквиру раздела 2 – Председник општине, Програм 2101 – Политички систем локалне самоуправе, Програмска активност 2102-0002 – Функционисање извршних органа, Функција 111 – Извршни и законодавни органи, позиција 18, Економска класификација 411 – Плате, додаци и накнаде запослених, извор финансирања 01 – приходи из буџета. 

Члан 3.

Директни корисник Општинска управа Алибунар обавезна је да наведена средства наменски искористи.

Члан 4
Ово Решење ступа на снагу даном доношења и биће објављено у ''Службеном листу општине Алибунар“.

Република Србија – АП Војводина

Општина Алибунар

ОПШТИНСКО ВЕЋЕ

Број: 400-53/2023-04/1

Алибунар, 25. октобра 2023. године

ПРЕДСЕДНИЦА

ОПШТИНСКОГ ВЕЋА

Зорана Братић, дипл.правник, с.р.
207.
На основу члана 69. Закона о буџетском систему (''Службени гласник РС'', бр. 54/2009, 73/2010, 101/2010, 101/2011, 93/2012, 62/2013-исправка, 108/2013, 142/2014, 68/2015, 103/2015, 99/2016, 113/2017, 95/2018, 31/2019, 72/2019, 149/2020, 118/2021 и 138/2022), члана 58. Статута општине Алибунар (''Службени лист општине Алибунар'', бр.22/2019 - пречишћен текст) и члана 15. Одлуке о буџету општине Алибунар за 2023. годину (''Службени лист општине Алибунар'', бр. 34/2022 и 17/2023), Општинско веће општине Алибунар, на предлог председника општине Алибунар, а по прибављеном мишљењу Одељења за финансије Општинске управе општине Алибунар, на 58. седници одржаној дана 25. октобра 2023. године доноси

Р Е Ш Е Њ Е

О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ

(СМАЊЕЊЕ АПРОПРИЈАЦИЈЕ)

Члан 1.

Средства утврђена Одлуком о буџету општине Алибунар за 2023. годину (''Службени лист општине Алибунар'', бр. 34/2022 и 17/2023), Раздео 4 – Општинска управа, Програм 0602 – Опште услуге локалне самоуправе, Програмска активност 0602-0001 – Функционисање локалне самоуправе и градских општина, Функција 130 – Опште услуге, Извор финансирања 01 – Приходи из буџета, Позиција 48, Економска класификација 411 – Плате, додаци и накнаде запослених у износу од 200.000,00 (двестохиљада и 00/100) динара преусмеравају се у текужу буџетску резерву на Раздео 4 – Општинска управа, Програмска активност 0602-0009, Функција 112 – Финансијски фискални послови, Позиција 46, Економска класификација 499 – Текућа резерва.

Члан 2.

Ово решење постаје саставни део Одлуке о буџету општине Алибунар за 2023. годину и део финансијског плана директног корисника буџета општине Алибунар – Општинска управа општине Алибунар. 

Члан 3.

Ово Решење ступа на снагу даном доношења и биће објављено у ''Службеном листу општине Алибунар“

Република Србија – АП Војводина

Општина Алибунар

ОПШТИНСКО ВЕЋЕ

Број: 400-53/2023-04/2

Алибунар, 25. октобра 2023. године

ПРЕДСЕДНИЦА

ОПШТИНСКОГ ВЕЋА

Зорана Братић, дипл.правник, с.р.
208.
На основу члана 69. Закона о буџетском систему (''Службени гласник РС'', бр. 54/2009, 73/2010, 101/2010, 101/2011, 93/2012, 62/2013-исправка, 108/2013, 142/2014, 68/2015, 103/2015, 99/2016, 113/2017, 95/2018, 31/2019, 72/2019, 149/2020, 118/2021 и 138/2022), члана 58. Статута општине Алибунар (''Службени лист општине Алибунар'', бр.22/2019 - пречишћен текст) и члана 15. Одлуке о буџету општине Алибунар за 2023. годину (''Службени лист општине Алибунар'', бр. 34/2022 и 17/2023), Општинско веће општине Алибунар, на предлог председника општине Алибунар, а по прибављеном мишљењу Одељења за финансије Општинске управе општине Алибунар, на 58. седници одржаној дана 25. октобра 2023. године доноси

Р Е Ш Е Њ Е

О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ

(ОТВАРАЊЕ НОВЕ АПРОПРИЈАЦИЈЕ)

Члан 1.

Из средстава текуће буџетске резерве Буџета општине Алибунар, утврђених Одлуком о буџету општине Алибунар за 2023. годину (''Службени лист општине Алибунар'', бр. 34/2022 и 17/2023), Раздео 4 – Општинска управа, програмска активност 0602-0009, функција 112, позиција 46, економска класификација 499 – текућа резерва, одобравају се средства у износу од 898.643,00 (словима: осамстодеведесетосамхиљадашесточетрдесеттри и 00/100) динара за суфинансирање пројекта: ''Сајам стваралаштва сеоских жена у Војводини'', а на основу споразума о сарадњи који је потписан између Завода за равноправност полова из Новог сада и Туристичке организације општине Алибунар, број 616/23 од 08.09.2023. године. Сајам је одржан дана 23.09.2023.г.

Члан 2.

Средства из члана 1. овог Решења у износу од 898.643,00 динара, распоређују се у оквиру  Раздела 4 – Општинска управа, Глава 4.01. – Туристичка организација, Програм 1502 – Развој туризма, Пројекат 1502-4009 – ''Сајам стваралаштва сеоских жена у Војводини'', Функција 473 – Туризам, Позиција 141/2, Економска класификација 424 – Специјализоване услуге, Извор финансирања 01 – Приходи из буџета. 
Члан 3.

Индиректни корисник Туристичка организација општине Алибунар обавезна је да наведена средства наменски искористи. По утрошку средстава корисник је обавезан да оправда добијена наменска средства.

Средства ће се пренети на жиро-рачун индиректног корисника Туристичка организација општине Алибунар, бр. 840-1033668-20, отворен код Министарства финансија – Управа за трезор.

Члан 4
Ово Решење ступа на снагу даном доношења и биће објављено у ''Службеном листу општине Алибунар“

Република Србија – АП Војводина

Општина Алибунар

ОПШТИНСКО ВЕЋЕ

Број: 400-53/2023-04/3

Алибунар, 25. октобра 2023. године

ПРЕДСЕДНИЦА

ОПШТИНСКОГ ВЕЋА

Зорана Братић, дипл.правник, с.р.
209.
На основу чланова 46. и 66. Закона о локалној самоуправи (''Службени гласник РС'', број 129/2007, 83/2014-др.закон, 101/2016-др.закон, 47/2018 и 111/2021-др.закон), члана 58. Статута општине Алибунар (''Службени лист општине Алибунар'', број 22/2019 – пречишћен текст) и члана 9. Правилника о суфинансирању мера енергетске санације породичних кућа и станова у оквиру пројекта ''Чиста енергија и енергетска ефикасност за грађане у Србији'' (''Службени лист општине Алибунар'', број 15/2023), Општинско веће општине Алибунар је на својој 58. седници, одржаној дана 25. октобра 2023. године, донело следеће
Р Е Ш Е Њ Е
о измени и допуни Решења о образовању 

Комисије за реализацију мера енергетске санације
Члан 1.
У Решењу о образовању Комисије за реализацију мера енергетске санације (''Службени лист општине Алибунар'', бр. 12/2022 и 15/2022), члан 1. Решења мења се и гласи:

''Образује се Комисијa за реализацију мера енергетске санације (у даљем тексту Комисија), у следећем саставу:
1. Жељко Радовановић, помоћник председника општине Алибунар за локални економски развој – председник;
2. Адриана Меза, дипломирани инжењер архитектуре из Владимировца – заменик председника;
3. Јосиф Тапалага, инжењер грађевинарства, запослен у Општинској управи општине Алибунар – члан;
4. Предраг Ковачев, дипломирани правник, запослен у Општинској управи општине Алибунар – члан;
5. Ирина Скумпија, дипломирани економиста, запослена у Општинској управи општине Алибунар – члан.''
Члан 2.

Члан 6. Решења мења се и гласи:

''Председник Комисије, заменик председника и чланови Комисије за свој рад могу имати право на накнаду за учешће у раду Комисије по одржаној седници, о чијој висини ће одлучити председник општине посебним актом из своје надлежности.''
Члан 3.

Ово решење ступа на снагу даном доношења и биће објављено у ''Службеном листу општине Алибунар''.
Република Србија – АП Војводина

ОПШТИНА АЛИБУНАР

ОПШТИНСКО ВЕЋЕ

Број: 020-69/2023-04

Алибунар, 25. октобра 2023. године

ПРЕДСЕДНИЦА 

ОПШТИНСКОГ ВЕЋА

Зорана Братић, дипл.правник, с.р.

210.

На основу чланова 29. и 30. Закона о јавном приватном партнерству и концесијама (''Службени гласник РС'', број 88/2011, 15/2016 и 104/2016) и члана 58. Статута општине Алибунар (''Службени лист општине Алибунар'', број 22/2019-пречишћен текст), Општинско веће општине Алибунар на својој 58. седници одржаној дана 25. октобра 2023. године, доноси

Р Е Ш Е Њ Е
О ОБРАЗОВАЊУ СТРУЧНОГ ТИМА ЗА РЕАЛИЗАЦИЈУ 
ПРОЈЕКТА ЈАВНО-ПРИВАТНОГ ПАРТНЕРСТВА 

ЗА ПОВЕРАВАЊЕ КОМУНАЛНЕ ДЕЛАТНОСТИ ПРЕВОЗА ПУТНИКА 

НА ТЕРИТОРИЈИ ОПШТИНЕ АЛИБУНАР 
1. Образује се Стручни тим за реализацију Предлога пројекта јавно-приватног партнерства за поверавање комуналне делатности превоза путника на територији општине Алибунар (у даљем тексту: Стручни тим), у који се именују следећа лица:
1) Жељко Радовановић, помоћник председника општине Алибунар за локални економски развој, 
2) Анита Митровић, начелница Одељења за финансије у Општинској управи општине Алибунар,
3) Ивица Росић, начелник Одељења за привреду, јавне службе и развој,
4) Маја Мери, представник ангажоване саветодавне куће ''PPP Investment'' доо Београд,
5) Милош Миливојевић, в.д.директора ЈАТП ''Алибунар'' из Алибунара.
2. Задаци Стручног тима су:
· пружање стручне помоћи јавном телу приликом припреме предлога пројекта јавно-приватног партнерства за поверавање комуналне делатности превоза путника на територији општине Алибунар;
· анализа усклађености предлога пројекта са циљевима одрживог развоја, које су дефинисале Уједињене нације (UNECE), одн. оцењивање усклађености пројекта са пет исхода дефинисаних у UNECE ЈПП Евалуационој методологији за оцењивање инфраструктурних пројеката (приступ и правичност, економска ефикасност и фискална одрживост, одрживост животне средине и отпорност, репликабилност и укључивање заинтересованих страна);
3. Стручни тим о свом раду води записник и сачињава друга документа која потписују сви чланови Стручног тима.
4. О праву чланова Стручног тима на накнаду за рад може одлучити председник општине посебним актом из своје надлежности, у складу са позитивним прописима.
5. Ово Решење ступа на снагу даном доношења, а објавиће се у ''Службеном листу општине Алибунар''.

Република Србија – АП Војводина

ОПШТИНА АЛИБУНАР

ОПШТИНСКО ВЕЋЕ

Број: 020-70/2023-04

Алибунар, 25. октобра 2023. године

ПРЕДСЕДНИЦА

ОПШТИНСКОГ ВЕЋА

Зорана Братић, дипл.правник, с.р.

211.

На основу чланова 29. и 30. Закона о јавно-приватном партнерству и концесијама (''Службени гласник РС'', број 88/2011, 15/2016 и 104/2016) и члана 58. Статута општине Алибунар (''Службени лист општине Алибунар'', број 22/2019-пречишћен текст), Општинско веће општине Алибунар на својој 58. седници одржаној дана 25. октобра 2023. године, доноси

Р Е Ш Е Њ Е
О ОБРАЗОВАЊУ СТРУЧНОГ ТИМА ЗА РЕАЛИЗАЦИЈУ ПРОЈЕКТА 
ЈАВНО-ПРИВАТНОГ ПАРТНЕРСТВА ЗА ПОВЕРАВАЊЕ ОБАВЉАЊА ДЕЛАТНОСТИ ДЕЗИНФЕКЦИЈЕ, ДЕЗИНСЕКЦИЈЕ И ДЕРАТИЗАЦИЈЕ 

НА ТЕРИТОРИЈИ ОПШТИНЕ АЛИБУНАР 
1. Образује се Стручни тим за реализацију Предлога пројекта јавно-приватног партнерства за поверавање делатности дезинфекције, дезинсекције и дератизације на територији општине Алибунар (у даљем тексту: Стручни тим), у који се именују следећа лица:
1) Марћел Менгер, члан Општинског већа општине Алибунар, задужен за област просвете и културе;
2) Живана Петровић, запослена у Општинској управи општине Алибунар, инспектор заштите животне средине, 
3) Ирина Скумпија, запослена у Општинској управи општине Алибунар, сертификовани службеник за јавне набавке,
4) Жељана Аничић, ангажовани стручни консултант,
5) Горан Марган, запослен у Општинској управи општине Алибунар – Одељење за финансије.
2. Задаци Стручног тима су:
· пружање стручне помоћи јавном телу приликом припреме предлога пројекта јавно-приватног партнерства за поверавање комуналне делатности превоза путника на територији општине Алибунар;
· анализа усклађености предлога пројекта са циљевима одрживог развоја, које су дефинисале Уједињене нације (UNECE), одн. оцењивање усклађености пројекта са пет исхода дефинисаних у UNECE ЈПП Евалуационој методологији за оцењивање инфраструктурних пројеката (приступ и правичност, економска ефикасност и фискална одрживост, одрживост животне средине и отпорност, репликабилност и укључивање заинтересованих страна);
3. Стручни тим о свом раду води записник и сачињава друга документа која потписују сви чланови Стручног тима.
4. О праву чланова Стручног тима на накнаду за рад може одлучити председник општине посебним актом из своје надлежности, у складу са позитивним прописима.
5. Ово Решење ступа на снагу даном доношења, а објавиће се у ''Службеном листу општине Алибунар''.

Република Србија – АП Војводина

ОПШТИНА АЛИБУНАР

ОПШТИНСКО ВЕЋЕ

Број: 020-71/2023-04

Алибунар, 25. октобра 2023. године

ПРЕДСЕДНИЦА

ОПШТИНСКОГ ВЕЋА

Зорана Братић, дипл.правник, с.р.

